A4-0358/96

Ψήφισμα σχετικά με την ανακοίνωση της Επιτροπής που αφορά τις διαρθρωτικές παρεμβάσεις και την απασχόληση (COM(96) 0109 - C4-0230/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με τις διαρθρωτικές παρεμβάσεις και την απασχόληση COM(96) 0109 - C4-0230/96),

- έχοντας υπόψη την ανακοίνωση της Επιτροπής «Δράση για την απασχόληση στην Ευρώπη, σύμφωνο εμπιστοσύνης» (CSE(96) 1),

- έχοντας υπόψη το ψήφισμά του της 29ης Ιουνίου 1995 σχετικά με την 5η περιοδική έκθεση για την κατάσταση και την κοινωνικοοικονομική εξέλιξη των περιφερειών της Kοινότητας ((EE C 183 της 17.7.1995, σελ. 33))[semigr ]

- έχοντας υπόψη το ψήφισμά του της 19ης Ιανουαρίου 1996 σχετικά με την 5η ετήσια έκθεση της Επιτροπής για την εφαρμογή της μεταρρύθμισης των διαρθρωτικών ταμείων το 1993 ((ΕΕ C 32 της 5.2.1996, σελ. 131))[semigr ]

- έχοντας υπόψη το ψήφισμά του 18ης Απριλίου 1996 σχετικά με την Οικονομική και Νομισματική Ένωση και την οικονομική και κοινωνική συνοχή ((EE C 141 της 13.5.1996, σελ. 205))[semigr ]

- έχοντας υπόψη το ψήφισμά του της 19ης Απριλίου 1996 σχετικά με τη συμπληρωματική έκθεση της Επιτροπής που αφορά το ταμείο συνοχής το 1994 (CΟΜ(95)0222 -C4-0237/95) ((EE C 141 της 13.5.1996, σελ. 265))[semigr ]

- έχοντας υπόψη το ψήφισμά του της 5ης Σεπτεμβρίου 1996 σχετικά με την έκτη ετήσια έκθεση της Επιτροπής για την εφαρμογή της μεταρρύθμισης των διαρθρωτικών ταμείων το 1994 ((ΕΕ C 277 της 23.9.1996, σελ. 29))[semigr ]

- έχοντας υπόψη το ψήφισμά του της 5ης Σεπτεμβρίου 1996 σχετικά με τα αναπτυξιακά προβλήματα και τις διαρθρωτικές παρεμβάσεις στο πλαίσιο του στόχου 1 στην Πορτογαλία ((EE C 277 της 23.9.1996, σελ. 37))[semigr ]

- έχοντας υπόψη το ψήφισμά του της 5ης Σεπτεμβρίου 1996 σχετικά με τα αναπτυξιακά προβλήματα και τις διαρθρωτικές παρεμβάσεις στο πλαίσιο των στόχων 1, 2 και 5β στην Ισπανία (1994-1999) ((EE C 277 της 23.9.1996, σελ. 40))[semigr ]

- έχοντας υπόψη το ψήφισμά του της 5ης Σεπτεμβρίου 1996 σχετικά με την απόφαση της Επιτροπής που αφορά τη θέσπιση του κοινοτικού πλαισίου στήριξης για τις διαρθρωτικές παρεμβάσεις στις περιφέρειες της Ελλάδας που υπάγονται στον στόχο 1, δηλαδή στο σύνολο της επικράτειας ((EE C 277 της 23.9.1996, σελ. 34 ))[semigr ]

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Οικονομικών Υποθέσεων και Απασχόλησης, καθώς και της Επιτροπής για τα Δικαιώματα της Γυναίκας (A4-0358/96),

Α. λαμβάνοντας υπόψη ότι η μαζική ανεργία που πλήττει τον πληθυσμό της Ευρωπαϊκής Ένωσης, ιδιαιτέρως δε τις περιφερειακές και με αναπτυξιακή υστέρηση ζώνες, πλησιάζει σε ορισμένες εξ αυτών, ποσοστά που απειλούν σοβαρά την οικονομική και κοινωνική συνοχή των κρατών μελών και της Ένωσης στο σύνολό της,

Β. εκτιμώντας ότι ο μείζων στόχος των διαρθρωτικών δράσεων είναι η ανάπτυξη των μειονεκτικών περιοχών, με απώτερο σκοπό την οικονομική και κοινωνική συνοχή,

Γ. λαμβάνοντας υπόψη ότι ένας από τους μεγάλους στόχους της περιφερειακής ανάπτυξης είναι η συμβολή στη δημιουργία και διατήρηση θέσεων απασχόλησης με διάρκεια,

Δ. λαμβάνοντας υπόψη ότι τα διαρθρωτικά ταμεία και το ταμείο συνοχής, που έλαβαν για την περίοδο 1994-1997 πιστώσεις 170 δισ. Ecu σε τιμές του 1995, μπορούν να διαδραματίσουν σημαντικό ρόλο για την ανάπτυξη της απασχόλησης,

Ε. λαμβάνοντας υπόψη ότι ο καλύτερος συντονισμός των κοινοτικών πολιτικών, θα συνέβαλε στη δημιουργία περισσότερων θέσεων απασχόλησης,

ΣΤ. λαμβάνοντας υπόψη ότι οι πρωτοβουλίες στο πλαίσιο των διαρθρωτικών ταμείων θα έπρεπε να λαμβάνουν περισσότερο υπόψη τον δημογραφικό παράγοντα και ότι θα έπρεπε να δοθεί η κατάλληλη προσοχή στην αναπόφευκτη έξοδο του πληθυσμού από τις αγροτικές στις αστικές περιοχές με όλα τα προβλήματα που συνεπάγεται[semigr ]

1. επισημαίνει ότι, από το 1989, η εκτέλεση των προγραμμάτων που υποστηρίζονται από τα διαρθρωτικά ταμεία συνετέλεσε, εν γένει, σε διάφορα κράτη μέλη, σε σημαντική αύξηση της οικονομικής ανάπτυξης, κυρίως στις χώρες του Ταμείου Συνοχής[semigr ]

2. υποστηρίζει με θέρμη το σύνολο των μέτρων του Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ευρωπαϊκού Κοινωνικού Ταμείου (ΕΚΤ) που έχουν ως στόχο την αύξηση ή τη διατήρηση της απασχόλησης και συγχαίρει την Επιτροπή για το έγγραφο που συντάχθηκε με στενή συνεργασία μεταξύ της ΓΔ V και ΓΔ XVI[semigr ]

3. διαπιστώνει ότι, παρά την αύξηση αυτή της οικονομικής ανάπτυξης και παρά τα προγράμματα του ΕΚΤ, (από τα οποία επωφελούνται από το 1989 και θα συνεχίσουν να επωφελούνται έως το 1999 εκατομμύρια ατόμων), ο αντίκτυπος των διαρθρωτικών κοινοτικών πολιτικών στην απασχόληση είναι ανεπαρκής, άνευ διαρκείας και αόριστος[semigr ]

4. υπενθυμίζει ότι η διαρθρωτική πολιτική της Ένωσης έχει μακρόπνοο χαρακτήρα και πρέπει να εξασφαλίζει τις συνθήκες μιας μακρόχρονης ανάπτυξης, επιλεκτικής και βιώσιμης[semigr ] υπενθυμίζει ότι η εν λόγω πολιτική δεν πρέπει να έρχεται σε αντίθεση με την ανάγκη δημιουργίας και διατήρησης διαρκών θέσεων εργασίας[semigr ]

5. παρατηρεί ότι, όσο κι αν αληθεύει ότι η επιτυχία ή η αποτυχία των διαρθρωτικών προγραμμάτων δεν πρέπει να εκτιμηθεί μόνο βάσει της ανάπτυξης του ποσοστού απασχόλησης, είναι ωστόσο ανησυχητικό ότι, κατά την περίοδο μεταξύ 1987 και 1994, ο μέσος όρος ανεργίας αυξήθηκε περισσότερο στις περιοχές ακριβώς του στόχου 1, ανερχόμενος από το 10% στο 18%[semigr ]

6. υπογραμμίζει τη σημασία των προτεραιοτήτων που καθορίσθηκαν από το Συμβούλιο του Έσσεν και την ανάγκη να συνδεθούν οι εν λόγω προτεραιότητες με τις προσπάθειες για τη βελτίωση των επιπτώσεων της διαρθρωτικής παρέμβασης στην απασχόληση[semigr ]

7. φρονεί ειδικότερα σε ό,τι αφορά το ΕΚΤ, ότι η πολιτική του δεν θα πρέπει να στοχεύει μόνο στην εκπαίδευση ή μετεκπαίδευση εργαζομένων ή στην βελτίωση των προσόντων τους αλλά ότι θα πρέπει να εξασφαλίζει ότι τα προσόντα αυτά ανταποκρίνονται σωστά στις αντίστοιχες ανάγκες της αγοράς εργασίας[semigr ]

8. ζητεί, κατά τον καθορισμό των νέων σχεδίων 1997-1999, να ληφθούν ιδιαίτερα υπόψη οι επενδύσεις που δημιουργούν θέσεις εργασίας μόνιμου και κοινωνικά βιώσιμου χαρακτήρα[semigr ] επισημαίνει, στο πλαίσιο αυτό, τη σημασία της τρέχουσας περιφερειακής κατανομής των πόρων, που βασίζεται στο κατά κεφαλήν ΑΕΠ (Στόχος 1) και στην ανεργία (Στόχος 2)[semigr ]

9. παρατηρεί ότι το ΕΚΤ συμβάλλει κατά το μάλλον ή ήττον εμμέσως στη δημιουργία θέσεων απασχόλησης, επειδή η δράση του ενισχύει την πλευρά της προσφοράς στην αγορά εργασίας, καθόσον διευκολύνει την ανάληψη εργασίας από αυτούς που την ζητούν[semigr ] στο πλαίσιο αυτό, επιβεβαιώνει εκ νέου τον θεμελιώδη χαρακτήρα της εκπαίδευσης και της επαγγελματικής κατάρτισης, καθώς και τη σημασία των μέτρων για τις μειονεκτούσες ομάδες (τους νέους, τις γυναίκες, τους μακροπρόθεσμα άνεργους, κλπ.)[semigr ]

10. καλεί την Επιτροπή και τα κράτη μέλη να προωθήσουν την καλύτερη απορρόφηση των πόρων των Διαρθρωτικών Ταμείων και επισημαίνει τα καλά αποτελέσματα σε χώρες όπου οι κυβερνήσεις χρησιμοποιούν ενδιάμεσους οργανισμούς, όπως εθνικές υπηρεσίες για την απασχόληση και εκπαιδευτικά ιδρύματα, για τη συγχρηματοδότηση των προγραμμάτων, σύμφωνα με τον τρόπο που επιθυμούν[semigr ]

11. εκφράζει τη λύπη του για την έλλειψη μεθοδολογίας για την αξιολόγηση των επιπτώσεων των διαρθρωτικών ταμείων στην απασχόληση, καθώς και την υπερεκτίμηση των θέσεων εργασίας που έχουν δημιουργηθεί, καλεί την Επιτροπή να διορθώσει τα εσφαλμένα παρά τις δυσκολίες που απαντώνται και ζητεί να ενημερώνεται για τη συνέχεια που δίνει και τα αποτελέσματα που αποκομίζει η Επιτροπή[semigr ]

12. σημειώνει ότι, κατά μεγάλο μέρος, οι πιστώσεις των διαρθρωτικών ταμείων, που προορίζονται για τις ολιγότερο ανεπτυγμένες περιοχές, συνεισφέρουν στα σχέδια βελτίωσης των υποδομών και, κατά συνέπεια, οι επιπτώσεις τους στη δημιουργία θέσεων απασχόλησης θα φανούν μεσοπρόθεσμα και μακροπρόθεσμα, εφόσον, βέβαια, είναι τέτοιες που θα δημιουργήσουν διαρκείς θέσεις εργασίας[semigr ]

13. θεωρεί απολύτως ζωτικής σημασίας να δυνηθεί η από κοινωνική και οικολογική άποψη βιώσιμη οικονομία στις περιφέρειες που στηρίζονται με διαρθρωτικές παρεμβάσεις να κινητοποιήσει νέο δυναμικό και να καταπολεμήσει την μέχρι σήμερα ανεπαρκή αποτελεσματικότητα της ευρωπαϊκής περιφερειακής πολιτικής, μειώνοντας την υπερβολική κατανάλωση των φυσικών πόρων και επενδύοντας περισσότερο στο ανθρώπινο κεφάλαιο[semigr ]

14. θεωρεί, χωρίς να αναμένει ενδεχόμενη ενίσχυσή τους, ότι ο όγκος των πιστώσεων που χορηγούν τα διαρθρωτικά ταμεία θα επαρκούσε για τη σημαντική συνεισφορά τους στην απασχόληση, εάν ήσαν κατάληλλα προσανατολισμένα και ζητεί από την Επιτροπή να μεριμνήσει ώστε τα κράτη μέλη να εξαντλήσουν κατά τα τρέχοντα προγράμματα τα περιθώρια χειρισμών τους, ώστε οι πιστώσεις να εξυπηρετήσουν όντως μέτρα που θα δημιουργούν διαρκώς θέσεις απασχόλησης[semigr ]

15. εγκρίνει, επομένως, την πρωτοβουλία της Επιτροπής να προσανατολίσει, κατά προτεραιότητα, στο πλαίσιο του συμφώνου εμπιστοσύνης για την απασχόληση το οποίο προτείνει, τα υφιστάμενα για την περίοδο 1994-1999 δημοσιονομικά περιθώρια προς τη δημιουργία θέσεων απασχόλησης[semigr ]

16. υποστηρίζει την πρόταση που στοχεύει στην απορρόφηση 8,5 δισ. Ecu που προέρχονται από το αντιστάθμισμα του πληθωρισμού επί των ποσών που χορηγήθηκαν στα Διαρθρωτικά Ταμεία και 5,5 δισ. Ecu που χορηγήθηκαν για τη δεύτερη περίοδο του στόχου 2[semigr ]

17. επισημαίνει ότι υπάρχει περιθώριο για προσαρμογή στα προγράμματα στο πλαίσιο των περιφερειακών στόχων, ειδικότερα του στόχου 1 και του στόχου 2, αλλά ότι για να πραγματοποιηθούν οι προσαρμογές πρέπει οι επιτροπές παρακολούθησης να εξοικοιωθούν με τα νέα κριτήρια και πρέπει να συμμετάσχουν σε αποτελεσματικές ανταλλαγές πληροφοριών, εμπειρίας και πρακτικών όσον αφορά την αύξηση των επιπτώσεων της διαρθρωτικής παρέμβασης για την απασχόληση[semigr ]

18. εκτιμά ότι η επίδραση των Διαρθρωτικών Ταμείων στην απασχόληση μπορεί να ενισχυθεί εάν η Επιτροπή:

- αναπτύξει ειδικές δράσεις με στόχο τη βελτίωση της κατάστασης στις μεγάλες πόλεις[semigr ]

- υποστηρίζει την ελαστικότερη διαμόρφωση του ωραρίου εργασίας ούτως ώστε να αυξηθεί ή να διατηρηθεί η απασχόληση[semigr ]

- βελτιώνει τις συνθήκες εργασίας, καθώς και την κοινωνική αναγνώριση ορισμένων επαγγελμάτων, προκειμένου να τα καταστήσει ελκυστικότερα για τους εργαζομένους[semigr ]

- λαμβάνει μέτρα με στόχο τη χρηματοδότηση ευρωπαϊκών δικτύων που θεωρούνται κατάλληλα για τη βελτίωση της κυκλοφορίας πληροφοριών σχετικά με τις κενές θέσεις και τη ζήτηση εργασίας, ούτως ώστε να μπορούν οι αφενός μεν οι εργοδότες να βρίσκουν υπαλλήλους με τα κατάλληλα πρόσωπα αφετέρου δε οι αναζητούντες εργασία να ενημερώνονται για τις θέσεις που αντιστοιχούν στα προσόντα τους[semigr ]

19. συνιστά να γίνει καλύτερη εκμετάλλευση των τομέων δημιουργίας θέσεων απασχόλησης, είτε των παραδοσιακών (όπως τα προϊόντα και οι τοπικές πολιτιστικές δραστηριότητες) είτε των νέων (προσωπικές, κοινωνικές και περιβαλλοντικές υπηρεσίες)[semigr ]

20. θεωρεί αναγκαία, δεδομένης της σημασίας των μικρομεσαίων επιχειρήσεων για τη δημιουργία απασχόλησης στον ιδιωτικό τομέα, τη βελτίωση των κοινοτικών πολιτικών για τη στήριξη των ΜΜΕ[semigr ]

21. θεωρεί αναγκαίο να εξισορροπηθούν καλύτερα οι ενισχύσεις σε επενδύσεις σταθερού κεφαλαίου και σε ανθρώπινους πόρους, που είναι και οι δύο σημαντικές για την προώθηση της ανάπτυξης, της διαρθρωτικής προσαρμογής και της απασχόλησης[semigr ]

22. θεωρεί, ιδιαιτέρως, ότι είναι απαραίτητο να ενισχυθούν όλες οι πρωτοβουλίες που δύνανται να βελτιώσουν την πρόσβαση στην εκπαίδευση και την επαγγελματική κατάρτιση, τόσο των νέων όσο και των ενηλίκων[semigr ]

23. θεωρεί επίσης σκόπιμο να εφαρμοσθούν ειδικά μέτρα στήριξης για τις γυναίκες, κατάρτισης των ανέργων γυναικών, αναδιοργάνωσης του χρόνου εργασίας των γυναικών που απασχολούνται με μειωμένο ωράριο και ενίσχυσης της δημιουργίας θέσεων απασχόλησης στο πλαίσιο των ΜΜΕ που διευθύνονται από γυναίκες[semigr ]

24. επιβάλλεται να βοηθηθεί η ανάπτυξη της παροχής υπηρεσιών προς τις επιχειρήσεις και των τοπικών συμβουλευτικών δραστηριοτήτων, ως απαραίτητες προϋποθέσεις για την ανάπτυξη και τη διάδοση νέων τεχνολογιών και για την ενίσχυση, μακροπρόθεσμα, της ανταγωνιστικότητας και της ανάπτυξης[semigr ]

25. υποστηρίζει την ευρωπαϊκή στρατηγική ενθάρρυνσης των τοπικών πρωτοβουλιών ανάπτυξης και απασχόλησης που άρχισε η Επιτροπή, καθώς και το πρόγραμμα που παρουσιάστηκε στο Ευρωπαϊκό Συμβούλιο της Φλωρεντίας το οποίο συνίσταται σε επιλογή πειραματικών περιοχών και πόλεων που διατίθενται να δεσμευθούν σε τοπικό σύμφωνο για την ανάκαμψη της απασχόλησης[semigr ] καλεί την Επιτροπή να ολοκληρώσει την προαναφερθείσα ανακοίνωση «κοινοτικές διαρθρωτικές παρεμβάσεις και απασχόληση» με την εισαγωγή ενός κεφαλαίου που θα έχει ως στόχο να παρακινήσει τα κράτη μέλη να χρησιμοποιήσουν καλύτερα, στο πλαίσιο της τρέχουσας περιόδου προγραμματισμού, τις δυνατότητες δημιουργίας θέσεων εργασίας που προσφέρουν οι τοπικές πρωτοβουλίες για ανάπτυξη και απασχόληση[semigr ]

26. θεωρεί ότι οι επενδύσεις των διαρθρωτικών πολιτικών που προορίζονται για την έρευνα, την τεχνολογική ανάπτυξη και την καινοτομία στο πλαίσιο των μικρομεσαίων επιχειρήσεων αποτελούν παράγοντα δημιουργίας θέσεων απασχόλησης και θα έπρεπε να ενισχυθούν[semigr ] ζητεί κατά συνέπεια να λαμβάνονται θετικά υπόψη για την επιλεξιμότητα των σχεδίων οι παραγωγικές επενδύσεις στον τομέα της έρευνας, της ανάπτυξης και της καινοτομίας

27. θεωρεί απαραίτητο να αυξηθεί η συμμετοχή των περιφερειακών αρχών στις περιφέρειες που έχουν αρμοδιότητες στον τομέα της υποδομής και της επικοινωνίας, της επαγγελματικής επιμόρφωσης και της προώθησης της δημιουργίας θέσεων απασχόλησης[semigr ]

28. θεωρεί απαραίτητο να δοθεί μεγαλύτερη προσοχή στην τεχνολογική πρόοδο, ιδίως δε στις τεχνολογίες πληροφόρησης και επικοινωνίας, προκειμένου να μεγιστοποιηθεί το δυναμικό τους για ανανέωση και απασχόληση[semigr ]

29. εκτιμά ότι η ανανέωση της διαχείρισης των διαρθρωτικών ταμείων δύναται επίσης να βελτιώσει το περιεχόμενο της αύξησης σε θέσεις απασχόλησης (το «scoring system» δηλαδή, την επιλογή προγραμμάτων που προσφέρουν την καλύτερη αναλογία κόστους ανά νέα θέση που δημιουργείται)[semigr ] ζητεί από την Επιτροπη να εξετάσει τη δυνατότητα επέκτασης αυτής της μεθόδου[semigr ]

30. ζητεί από την Επιτροπή να δώσει προτεραιότητα στα πρότυπα προγράμματα, των οποίων το αποτέλεσμα προβλέπεται ότι μπορεί να υλοποιηθεί με τη δημιουργία μιας επιχείρησης ή ενός συνεταιρισμού σε βιώσιμη και μόνιμη βάση[semigr ]

31. υπογραμμίζει τον πρωταρχικό ´ρόλο που δύναται να διαδραματίσει μία ενεργός πολιτική υπέρ του ποιοτικού τουρισμού στην οικονομική ανάπτυξη και τη δημιουργία θέσεων απασχόλησης στις περιφερειακές και στις με αναπτυξιακή υστέρηση περιοχές, η οποία πολιτική πρέπει να λαμβάνει υπόψη το σεβασμό για το περιβάλλον και για την πολιτική ταυτότητα των περιοχών που καλύπτει[semigr ] υποστηρίζει, από την άποψη αυτή, το πρώτο πρόγραμμα PHILOΧENIA που παρουσίασε η Επιτροπή[semigr ]

32. υπογραμμίζει τον ολοένα μεγαλύτερο ρόλο που διαδραματίζει ο πολιτισμός σε επίπεδο περιφερειακής ανάπτυξης και τις προοπτικές δημιουργίας θέσεων απασχόλησης τις οποίες δύναται να προσφέρει η κοινοτική υποστήριξη προς τον πολιτισμό[semigr ]

33. θεωρεί ότι οι δραστηριότητες που έχουν σχέση με την οικολογία και το πεεριβάλλον ανοίγουν ευρείς ορίζοντες για το μέλλον, προσφέρουν και τεράστιες δυνατότητες δημιουργίας θέσεων απασχόλησης και ότι για το λόγο αυτό πρέπει να θπστηιχθύν δυναμικά, είτε στο πλαίσιο διαφόρων διαρθρωτικών πολιτικών, είτε, κυρίως, από το ταμείο συνοχής[semigr ]

34. ζητεί από την Επιτροπή και τα κράτη μέλη να προσπαθήσουν να εντατικοποιήσουν, στις περιοχές του στόχου 1, τις επιπτώσεις σε τοπικό επίπεδο, από τα προγράμματα υποδομών στην απασχόληση.

35. θεωρεί ότι είναι απαραίτητο να ευνοηθεί η ενίσχυση, εντός των επιτροπων παρακολούθησης, της συνεργασίας με τους οικονομικούς και κοινωνικούς εταίρους και ζητεί από την Επιτροπή, καθώς και από τα κράτη μέλη, τη δέσμευσή τους ότι θα λάβουν τα επιβαλλόμενα μέτρα, προκειμένου να ευνοήσουν τη δημιουργία πνεύματος γενικής κινητοποίησης όλων των παραγόντων που συμβάλλουν στην ανάκαμψη της απασχόλησης[semigr ]

36. υποστηρίζει την πρόταση της Επιτροπής που αφορά τη δημιουργία, στο πλαίσιο των διαρθρωτικών πολιτικών, εδαφικών εταιρικών σχέσεων για την απασχόληση μεταξύ ιδιωτικών και δημόσιων φορέων, χωρίς ωστόσο οι υπηρεσίες αυτές να επικαλύπτουν το ρόλο των επιτροπών παρακολούθησης των προγραμμάτων, αλλά να ενεργούν βάσει ειδικών προγνώσεων και στρατηγικών σχετικά με την απασχόληση, σύμφωνα με την εμπειρία που έχει ήδη στεφθεί με επιτυχία σε ορισμένες περιφέρειες[semigr ]

37. ζητεί από την Επιτροπή και τα κράτη μέλη να εκχωρήσουν στις επιτροπές παρακολούθησης μια νέα αρμοδιότητα που θα τους επιτρέπει να αξιολογούν τα προγράμματα με γνώμονα τη συμβολή τους στη βιώσιμη ανάπτυξη και να μπορούν να τροποποιούν τους δείκτες προς την κατεύθυνση αυτή[semigr ]

38. ζητεί επιμόνως από την Επιτροπή να ευαισθητοποιήσει τους εκπροσώπους των επιτροπών παρακολούθησης στα προγράμματα που θα δημιουργήσουν περισσότερες θέσεις απασχόλησης και να καταστήσει τα τοπικά σύμφωνα των διαρθρωτικών ταμείων ευνοϊκότερα προς τα εν λόγω προγράμματα[semigr ]

39. ζητεί από την Επιτροπή να αρχίσει επειγόντως τις αναγκαίες μελέτες με στόχο την ακριβέστερη εκτίμηση του αντικτύπου των διαρθρωτικών πολιτικών στην απασχόληση, τόσο εκ των προτέρων όσο και εκ των υστέρων, και να λαμβάνεται υπόψη η ποικιλομορφία των περιοχών[semigr ]

40. παροτρύνει την Επιτροπή να χρηματοδοτήσει, σύμφωνα με το άρθρο 6 του κανονισμού ΕΚΤ, πρόγραμμα σεμιναρίων και ανταλλαγής πληροφοριών, εμπειρίας και πρακτικών για την αύξηση της ευαισθητοποίησης προκειμένου να ευαισθητοποιήσει τις επιτροπές παρακολούθησης και να ενθαρρύνει τις συζητήσεις, στο πλαίσιο των επιτροπών αυτών, σχετικά με τους τρόπους βελτίωσης των διαρθρωτικών παρεμβάσεων για την απασχόληση[semigr ]

41. καλεί την Επιτροπή να επισπεύσει τη χρηματοδότηση της ανταλλαγής πληροφοριών και εμπειριών μέσω, π.χ., σεμιναρίων, χρησιμοποιώντας γραπτό και ηλεκτρονικό υλικό, προκειμένου να δοθεί η δυνατότητα στις τοπικές και περιφερειακές αρχές να επωφεληθούν των υφιστάμενων εμπειριών κατά την εκπόνηση περιφερειακών και τοπικών προγραμμάτων που υπάγονται στο πλαίσιο των Διαρθρωτικών Ταμείων[semigr ]

42. εκτιμά ότι το πρόβλημα της μεταρρύθμισης των διαρθρωτικών ταμείων αποτελεί διαφορετικό θέμα, το οποίο θα πρέπει να συζητηθεί αργότερα[semigr ]

43. ζητεί την εφαρμογή, σε μεγαλύτερη κλίμακα, τεχνικών αξιολόγησης της ποιότητας (όσον αφορά τη δημιουργία θέσεων απασχόλησης) των προς εξέταση προγραμμάτων[semigr ]

44. τονίζει ότι οι τοπικές και περιφερειακές αρχές διαδραματίζουν σημαντικό και αναντικατάστατο ρόλο στην καταπολέμηση της ανεργίας, συμμετέχοντας ενεργά σε όλα τα επίπεδα λήψης αποφάσεων, χάραξης των πολιτικών και εξεύρεσης λύσεων[semigr ]

45. υπενθυμίζει την υποχρέωση των κρατών μελών να σεβασθούν την αρχή της προσθετικότητας και υπογραμμίζει ότι ο σεβασμός των κριτηρίων της ονομαστικής σύγκλισης της ΟΝΕ δεν αντιφάσκει με την επιταγή της οικονομικής και κοινωνικής συνοχής[semigr ]

46. συνιστά περαιτέρω συγκέντρωση και εντοπισμό στόχων[semigr ] επισημαίνει ότι οι στόχοι καταπολέμησης της ανεργίας και δημιουργίας θέσεων εργασίας πρέπει να περιλαμβάνουν το στόχο της ισότητας των ευκαιριών και, ειδικότερα, της βελτίωσης της γυναικείας συμμετοχής[semigr ] στο πλαίσιο αυτό πρέπει να λαμβάνονται υπόψη οι διάφορες οδηγίες, τα διάφορα ψηφίσματα και οι διάφορες συστάσεις σχετικά με την ίση μεταχείριση και τις ίσες ευκαιρίες ανδρών και γυναικών[semigr ]

47. υπενθυμίζει ότι η γυναικεία απασχόληση επικεντρώνεται σε τομείς που απαιτούν περιορισμένα προσόντα, παρέχουν χαμηλές αποδοχές και είναι σε χαμηλές θέσεις, συγκεντρωμένες κυρίως στον τομέα των υπηρεσιών [semigr ]υπενθυμίζει επίσης ότι η γυναικεία απασχόληση κατέχει την πρώτη θέση στη μερική απασχόληση, γεγονός που δεν είναι ικανοποιητικό, δεδομένου ότι πολλές γυναίκες στους τομείς αυτούς διαθέτουν υψηλό επίπεδο εκπαίδευσης η οποία, στην ουσία, καταλήγει εκ των υστέρων σε διασπάθιση πόρων[semigr ]

48. τονίζει ότι ιδιαίτερη προσοχή αποδίδεται στην επαγγεματική και δια βίου εκπαίδευση για τις γυναίκες, τόσο για να διευκολυνθεί η πρόσβαση στην απασχόληση μετά από διακοπή της επαγγελματικής σταδιοδρομίας, όσο και η πρόσβαση σε πιο υψηλόβαθμες θέσεις εργασίας[semigr ] προτείνει περαιτέρω δράση ανάλογη με εκείνη των κοινοτικών πρωτοβουλιών για τους ανθρώπινους πόρους[semigr ]

49. επισημαίνει ότι είναι πολύ σημαντικό να ενισχυθεί ουσιαστικά η συμμετοχή των τοπικών και περιφερειακών αρχών και των κοινωνικών εταίρων ως κριτηρίου για την χρηματοδότηση από τα διαρθρωτικά ταμεία, καθώς και ως μέσου προώθησης της ισότητας των ευκαιριών, οι οποίες σίγουρα θα ευνοήσουν την οικονομική και κοινωνική συνοχή, που δεν θα παύσει να αποτελεί τον πρωταρχικό στόχο των διαρθρωτικών ταμείων[semigr ]

50. ζητεί από την Επιτροπή, σε εφαρμογή της ανακοίνωσής της σχετικά με την ένταξη των γυναικών στα προγράμματα ίσων ευκαιριών (mainstreaming), να επεξεργασθεί το συντομότερο δυνατό λειτουργικές και συγκεκριμένες προτάσεις ούτως ώστε τα διαρθρωτικά ταμεία να συμβάλλουν στην ισότητα των ευκαιριών[semigr ] στο πλαίσιο αυτό, υπενθυμίζει τα συμπεράσματα της Ευρωπαϊκής Διάσκεψης για την ισότητα των ευκαιριών στα διαρθρωτικά ταμεία, η οποία πραγματοποιήθηκε στις Βρυξέλλες στις 7 και 8 Μαρτίου 1995 κατόπιν πρωτοβουλίας της βελγικής κυβέρνησης[semigr ]

51. είναι της γνώμης ότι η υλοποίηση των ίσων ευκαιριών, τόσο στο στάδιο του σχεδιασμού όσο και στο στάδιο της αξιολόγησης, πρέπει να αποτελεί αποφασιστικό κριτήριο[semigr ] ζητεί από την Επιτροπή να προσαρμόσει ταχέως τις μεθοδολογίες και τα συστήματα αξιολόγησης προς το στόχο αυτό[semigr ]

52. επιθυμεί,επομένως, να δοθεί μεγαλύτερη έμφαση στη χρήση των διαρθρωτικών ταμείων για την ανάπτυξη των υποδομών και των υπηρεσιών για την υποδοχή εξαρτώμενων προσώπων, για επενδύσεις επιχειρήσεων οι οποίες ευνοούν, χάρις σε καινοτόμο οργάνωση της εργασίας, τη δημιουργία θέσεων απασχόλησης που θα συμβιβάζονται με την κοινωνική ζωή, καθώς και για μέτρα που θα συμβάλουν στην αποκατάσταση του κοινωνικού, ιστού τόσο στην πόλη όσο και στην ύπαιθρο, ούτως ώστε οι γυναίκες να μπορέσουν να ξεφύγουν από την κοινωνική τους απομόνωση[semigr ]

53. αναμένει ότι οι επιτροπές παρακολούθησης θα αξιολογούν σε τακτικά χρονικά διαστήματα τη δράση των διαρθρωτικών ταμείων σε ό,τι αφορά την ισότητα των ευκαιριών και θα υποστηρίζουν ειδικές πρωτοβουλίες για την υλοποίηση αυτού του στόχου[semigr ]

54. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.